Jack Robinson (1993)

2008-09-sesongen

Robinson skårte med hodet mot Leeds Utd i Premier Academy U-18 League den 21. mars, og var tapende finalist i FA Youth cup mot Arsenal.

2009-10-sesongen

Han gjorde sin debut den 9. mai 2010, da han etter 86 minutters spill på den siste dagen av sesongen på bortebane mot Hull City kom inn som innbytter for Ryan Babel, de to siste minuttene av kampen. Han ble dermed den yngste spilleren til å spille en offisiell a-lagskamp for klubben, kun 16 år og 250 dager gammel, og slo Max Thompsons rekord med 244 dager. Like etter fikk han draktnummer 49, og var klar for 2010-11- sesongen.
Han var et høyt rangert medlem av Liverpools U-18-lag i sesongene 2008/09 og 2009/10, og trente med førstelags-troppen i forkant av Europaligakampene mot Benfica på Melwood selv om han ennå ikke hadde debutert for klubbens reservelag.

2010-11-sesongen

Den 22. september 2010 gjorde Robinson sin første opptreden som innbytter, da han var ubenyttet reserve i 3. runde av LigaCup-kampen i sjokk-tapet mot League Two-laget Northampton Town, hvor Northampton vant 4-2 på straffer. Den 2. desember var han nok en gang ubenyttet reserve, denne gang i Liverpools bortekamp i Europaligaen mot Steaua Bucureşti, som endte 1-1. Han fikk 70 minutter (+10 tilleggsminutter på grunn av flere skader på andre spillere senere i kampen) etter at Aurelio måtte byttes ut med skade den 17. april borte mot Arsenal i en kamp som også endte uavgjort 1-1. Sin første a-lags kamp fra start fikk han påskeaften (23. april) i 5-0-seieren hjemme mot Birmingham, en kamp hvor han også fikk sitt første gule kort i Premier League. I samme kamp hvor Maxi Rodriguez scoret for første gang tre mål i en og samme kamp for Liverpool. Robinson ble byttet ut etter 78 minutter for Jonjo Shelvey.

2011-12-sesongen

Med signeringen av venstrebacken José Enrique sommeren 2011 ble Robinsons sjanser for førstelagsfotball vanskeligere. Han fikk bare to sjanser på førstelaget iløpet av 2011–12-sesongen, begge var i ligacup-kamper: en 3–1 seier borte over Exeter den 24. august 2011, og en 2–1 seier over Brighton den 21. september 2011. Robinson signerte en ny langtidskontrakt den 31. oktober 2011. Men sesongen ble ødelagt på grunn av skade, og han måtte opereres for problem i benet, så etterfulgt av en skade i skrittet.

2012-13-sesongen

Da venstrebacken Fábio Aurélio forlot klubben sommeren 2012 og Brendan Rodgers ble ansatt som ny manager, ble Robinson lagets andrevalg på venstreback. Den 23. august 2012, debuterte han i sin første europeiske turnering, når han startet i 1–0 seieren i Europaligaen over Hearts. Han startet også i den neste Europaligaen kampen mot Udinese, samt i alle fire av klubbens kamper i de nasjonale cupene den sesongen.
Med få eller ingen muligheter for førstelagsfotball på Anfield, ble Robinson lånt ut til Championship-laget Wolverhampton Wanderers i februar 2013 for resten av 2012–13-sesongen. Han gikk rett inn på førstelaget til Wolves som erstatning for den mere erfarne Stephen Ward og etablerte seg som en nøkkelspiller i det som viste seg å bli en kamp mot nedrykk, men som endte uten suksess. Wolves endte nestnederst og rykket ned. Robinson fikk 11 seriekamper for Wolves.

2013-14-sesongen

Den 1. august 2013 gikk han på utlån til Championship-laget Blackpool for resten av sesongen. Han debuterte bare to dager senere mot Doncaster Rovers, når han kom inn som innbytter i det 65. minutt for Bob Harris i en 1-3 seier borte. Han fikk sin første kamp fra start i Blackpools West Lancashire derby i ligacupens første runde mot Preston North End, han spilte hele kampen som endte med et 1-0 tap. Robinson spilte alle de fire neste kampene mot Barnsley, Middlesbrough, Reading og Watford, og han pådro seg et gult kort i den sistnevnte. Blackpool ledet på dette tidspunktet Championship.
I den neste kampen for Blackpool, mot Bournemouth den 14. september 2013, ble han utvist etter to gule kort i det 59. minutt, på stillingen 1-2, som også ble sluttresultatet. Etter å ha måtte stå over Blackpools neste kamp borte mot Millwall på grunn av karantene, gikk han rett inn igjen på laget i 2-2 kampen hjemme mot Leicester City 21. september 2013.
Han fortsatte så med å starte alle de tre neste seriekampene for Blackpool, med et gult kort i «the Tangerines» 1-1 kamp borte mot Huddersfield den 27. september 2013, og tre fulle kamper i de målløse oppgjørene mot Bolton og Charlton.
Blackpool endte sesongen på 20.-plass i Championship, 2 poeng fra nedrykk. Robinson endte på 34 seriekamper, 1 FA-cup og 1 ligacup-kamp, men ingen skåringer for «the Tangerines».

Queens Park Rangers

Liverpool FC bekreftet 28. august 2014 at Robinson forlot «the Reds» til fordel for Queens Park Rangers. Overgangsbeløpet ble antatt å være på £1 millon.

2014-15-sesongen

Robinson ble lånt ut til Huddersfield for sesongen 2014-2015 rett etter overgangen fra Liverpool.

Personlig liv

Robinson var elev ved Chesterfield High School i Crosby.